**1. Kesalahan dari Segi Kata**

**Kata Ganti Diri**

1.      Kata *beliau, dia, ia, kami, kita*, dan *mereka* sering digunakan dengan salah.
2.      Kata beliau tidaak harus digunakan untuk orang yang tidak dihormati atau kanak-kanak dan binatang. Contoh:

* Firdaus dihukum. *Beliau*ponteng sekolah. ( salah )
Firdaus dihukum*. Dia* ponteng sekolah. ( betul )
* Anjing itu garang. *Beliau*terpaksa dikurung. ( salah )
Anjing itu garang. *Anjing itu* terpaksa dikurung. ( betul )

3.      Kata *dia* dan *ia*tidak boleh digunakan untuk binatang dan benda.

* Baju ini mahal*. Ia* diimport dari Itali. ( salah )
* Baju ini mahal. *Baju ini* diimport dari Itali. ( betul )
* Beruang ini sakit. *Ia* perlu dirawat. ( salah )
* Beruang ini sakit. *Beruang ini* perlu dirawat. ( betul )

4.      Kata kami bererti **“ saya dengan dia”.** Orang yang diajak bercakap tidak disertakan. Kita bererti **“anda dengan saya”** atau **“anda dengan kami”.** Orang yang diajak bercakap disertakan.

* “*Kami* mesti memenangi perlawanan ini,” kata Anas kepada Nazrul. ( salah )
* “*Kita* mesti memenangi perlawanan ini,” kata Anas kepada Nazrul. ( betul )
* “*Kita*akan ke rumah awak,” kata Ayu dan Tina kepada Suzie. ( salah )
* “*Kami*akan ke rumah awak,” kata Ayu dan Tina kepada Suzie. ( betul )

5.      Kata *mereka*  tidak boleh digunakan untuk benda dan binatang.

* Ayam-ayam itu dikurung. *Mereka* akan disembelih. ( salah )
* Ayam-ayam itu dikurung. *Ayam-ayam itu* akan disembelih. ( betul )
* Buku-buku ini tebal. *Mereka*Syimir baca. ( salah )
* Buku-buku  ini tebal. *Buku-buku ini* Syimir baca. ( betul )

6.      Kata *mereka* tidak boleh diulang.

* *Mereka-mereka* yang ditawan berada dalam keadaan selamat. ( salah )
* *Mereka* yang ditawan berada dalam keadaan selamat. ( betul )

7.      Kata ganti *ia*dan *nya* tidak boleh digabungkan.

* Kalau tidak dirawat mungkin *ianya* akan lumpuh. ( salah )
* Kalau tidak dirawat mungkin *ia/ dia* akan lumpuh. ( betul )
* Kucing itu mati kerana *ianya*dilanggar kereta. ( salah )
* Kucing itu mati kerana dilanggar kereta. ( betul )

**Kata Bilangan**

1.      Terdapat 6 jenis kata bilangan:

* Kata bilangan tentu seperti *satu, seratus, sejuta* dan sebagainya.
* Kata bilangan tak tentu seperti *beberapa, para, semua, setengah-setengah*, dan sebagainya.
* Kata bilangan pecahan seperti *setengah, suku*, dan sebagainya.
* Kata bilangan pisahan seperti *masing-masing*, dan *setiap.*
* Kata bilangan himpunan seperti *berbagai-bagai, kedua-dua*, dan sebagainya.
* Kata bilangan tingkat seperti *pertama, kedua, keenam* dan sebagainya.

2.      Kata bilangan seperti setengah-setengah, tiap-tiap, berbagai-bagai dan kedua-dua tidak boleh disingkatkan.

salah
a. *setengah* orang
b*. tiap* murid
c. *berbagai* warna
d. *kedua* mempelai

betul
      a. *setengah-setengah* orang
      b*. tiap-tiap* murid
      c. *berbagai-bagai* warna
      d. *kedua-dua* mempelai

3.      Kata para tidak boleh diulang.

* *Para-para* penduduk perlu bekerjasama. ( salah )
* *Para*penduduk perlu bekerjasama. ( betul )

4.      Kata bilangan tentu seperti *satu, dua, tiga* dan seterusnya tidak boleh didekatkan dengan kata bilangan pecahan seperti *suku*dan *setengah* untuk penghitungan.

* *dua setengah* meter ( salah )
* *dua suku* jam ( salah )
* *tiga setengah* ringgit ( salah )
* *dua*meter *setengah* ( betul )
* *dua* jam *suku*( betul )
* *tiga* ringgit *setengah* ( betul )

**Penjodoh Bilangan**

1.      Penjodoh bilangan biasanya digunakan dengan *kata bilangan*.
2.      Tetapi, ada kalanya penjodoh bilangan tidak perlu digunakan.

|  |  |
| --- | --- |
| SALAH | BETUL |
| setiap orang muridsemua orang pekerjaseluruh  buah kampungsegala ekor binatang  sekalian orang peserta  para orang guru | setiap muridsemua pekerjaseluruh kampungsegala binatangsekalian pesertapara guru |

 3.      Penjodoh bilangan tidak juga diperlukan untuk menghitung kata nama abstrak.

|  |  |
| --- | --- |
| SALAH | BETUL |
| beberapa *buah*usulkedua-dua *bentuk* sifatsetiap *buah*sumbangansemua *buah* pendapatsegala *butir* cadangantiap-tiap *bentuk*kenanganpelbagai *bentuk* teguran | beberapa usulkedua-dua sifatsetiap sumbangansemua pendapatsegala cadangantiap-tiap kenanganpelbagai teguran |

**Kata Sendi**

1.Kata sendi yang sering digunakan dengan salah ialah *dari*dan *daripada*; *di*dan *pada*;

*ke* dan *kepada*.

2. Kata *dari* digunakan untuk tempat dan waktu. Kata *daripada*digunakan untuk **orang,**

    **perbandingan, asal kejadian, benda abstrak,**dan untuk menunjukkan**keanggotaan.**

|  |  |
| --- | --- |
| SALAH | BETUL |
| Devi datang *daripada*Batu Kurau.Saya menunggu Yatie *daripada* pukul dua.Ely terima surat *dari* ElyasSaya mendapat pengetahuan yang banyak *dari*buku yang saya baca.Baju yang dipakai oleh Nadia dibuat *dari*sutera.*Dari* 5 ekor anak ayam, hanya seekor yang hidup | Devi datang  *dari* Batu Kurau.Saya menunggu Yatie *dari* pukul dua.Ely menerima surat *daripada*Elyas.Saya mendapat pengetahuan yang banyak *daripada* buku yang saya baca.Baju yang dipakai oleh Nadia dibuat*daripada*sutera.*Daripada* 5 ekor anak ayam, hanya seekor yang hidup. |

3.  Kata *di* digunakan untuk **tempat**sahaja. Kata *pada* digunakan untuk **masa, orang,** **binatang, benda abstrak**, dan**benda konkrit tertentu.**

*Contoh:*     a. *Di* musim durian, Zainal mendapat banyak wang. ( salah )
     ~  *Pada*musim durian, Zainal mendapat banyak wang. ( betul )

     b. Ayu berkebun *pada*belakang rumah. ( salah )
     ~  Ayu berkebun *di* belakang rumah ( betul  )

     c. *Dengan* pendapat saya, kerja itu perlu dibereskan. ( salah )
*~  Pada*pendapat saya, kerja itu perlu dibereskan. ( betul )

    d. Buku cerita itu ada *dengan* Suzie. ( salah )
    ~  Buku itu ada *pada*Suzie. ( betul )

4.      Kata *ke*digunakan untuk **tempat, masa,**dan**benda konkrit tidak bernyawa**. Kata *kepada* pula digunakan untuk **benda bernyawa**.

      *Contoh:*

      a. Wang itu diberikan *ke*Rahmah. ( salah )
      -  Wang itu diberikan *kepada*Rahmah. ( betul )

      b. Ibu pergi *kepada* pasar setiap hari. ( salah )
      -  Ibu pergi *ke*pasar setiap hari ( betul )

      c. Latihan itu akan diadakan dari semasa *kepada* semasa. ( salah )
      -  Latihan itu akan diadakan dari semasa *ke*semasa. ( betul )

**Kata Kerja**

1. Ada dua jenis kata kerja:

    a. kata kerja transitif
    b. kata kerja intransitif atau tak taransitif

2. Kata kerja transitif terbahagi kepada:

* kata kerja yang berawalan *men-* ( melukis, membaca, mencari dsb. )
* kata kerja yang berapitan *men…..kan* ( menyanyikan, membesarkan dsb.)
* kata kerja yang berawalan *meng…i* ( membanjiri, menghadiahi dsb.)
* kata kerja yang berawalan rangkap *memper ….* ( memperdaya, memperoleh)
* kata kerja yang berapitan *memper….kan* ( memperhatikan, mempergunakan).
* Kata kerja yang berapitan *memper….i* ( mempelajari, mempersentai dsb.)

3. Semua kata kerja transitif ( kecuali *makan, minum, minta* dan *mohon*) mesti berawalan *men-*

    a. buang sampah ( salah )
        membuang sampah ( betul )

    b. goring ikan ( salah )
        menggoreng ikan ( betul )

4. Kata kerja transitif yang berapitan *men…kan* dan *men…i* berbagai-bagai maknanya dan mesti digunakan dengan berhati-hati.

*Contoh:*

|  |  |
| --- | --- |
| SALAH | BETUL |
| Hafizuddin *memberikan* Seha sekuntum bunga.Hanim *mengambilkan* segelas air untuk Ishak.Baginda *mengurniakan* beliau bintang kebesaran.Hakim *menjatuhkan* pencuri itu sebulan penjara.Sampah sarap *mengotorkan*Taman Tasik Taiping.Yatie *menasihatkan*saya agar rajin belajar. | Hafizuddin *memberi*Seha sekuntum bunga.Hanim *mengambilkan* Ishak segelas air.Baginda *mengurniai*beliau bintang kebesaran.Hakim *menjatuhi*pencuri sebulan penjara.Sampah sarap *mengotori* Taman Tasik Taiping.Yatie *menasihati* saya agar rajin belajar. |

5.      Kata kerja intarnsitif terbahagi kepada:

* Kata kerja *asal* seperti *ada, bangun, duduk*, dan sebaginya.
* Kata kerja yang berawalan *ber- ( beradu, beroda, belajar dsb.)*
* Kata kerja yang berapitan *ber…an ( berdekatan, berguguran )*
* Kata kerja yang berapitan *ber…kan ( berpandukan, berlandaskan dsb.)*
* Kata kerja yang berawalan *men- ( melompat, mendarat, membesar dsb.)*
* Kata kerja yang berawalan *ter- ( tertidur, terjatuh, terjumpa dsb.)*

6.      Kata kerja intransitif yang berawalan ber-, men-, dan ter- tidak boleh ditiadakan awalannya. Contoh:

     *-   tanya* kepada Hamidah ( salah )
         bertanya kepada Hamidah ( betul )

     -  jangan *lompat*( salah )
         jangan *melompat* ( betul )

     -   *senyum* kepada Kartina ( salah )
         *tersenyum* kepada Kartina ( betul )

**Kata Hubung**

1.      Ada 3 jenis kata hubung iaitu:

* *Kata hubung gabungan* seperti *atau, dan, lalu, maka, serta*, dan *tetapi.*
* *Kata hubung pancangan*seperti *agar, bahawa, apabila, hingga, jika, dsb.*
* *Kata hubung berpasangan*seperti *baik…ataupun, baik…mahupun. Bukan saja….tetapi juga*dan sebaginya*.*

2.      Kata hubung sering digunakan salah sebagai akibat tidak memahami cara menggunakan kata-kata hubung tersebut. Contoh:

Nazrul bangun *tetapi*memberikan jawapan.

Budak itu cantik *kecuali*sombong.

Budin akan tidur di rumah Seha *dan* di hotel.

*Agar*segalanya berjalan lancar, usaha kita akan berjaya.

*Sedangkan*merokok membahayakan kesihatan*, tambahan pula* banyak orang yang tidak peduli.

3.      Kata hubung *apabila* selalu ditulis sebagai *bila*sedangkan kata *bila* itu merupakan *kata tanya*.

*Contoh:*

        Midah termenung *bila*menerima berita itu. ( salah )
        Din terkejut *bila*Seha menjerit. ( salah )
        Pandai-pandailah menjaga diri *bila* berada di negeri orang. ( salah )
        Minumlah ubat ini *bila* terasa sakit. ( salah )
        *Bila*mendengar berita itu, Ayu terus pengsan. ( salah )

**Penggunaan Kata Yang Tidak Tepat**

1*.***adakah***dan***apakah:***Adakah* digunakan untuk mendapat jawapan *ya* atau *tidak.*

     *Apakah*digunakan untuk mendapat jawapan tentang nama **binatang, benda** dan **perbuatan**.

|  |  |
| --- | --- |
| SALAH | BETUL |
| *Apakah*benar kata-katamu itu?*Apakah* dia menangis?*Apakah*aku bersalah? | *Adakah* benar kata-katamu itu?*Adakah* dia menangis?*Adakah* aku bersalah? |

2.  **boleh**dan **dapat** : *Boleh* lebih tepat digunakan dalam hubungan dengan keizinan.

     *Dapat* lebih sesuai digunakan dalam hubungan dengan keupayaan atau kemampuan.

|  |  |
| --- | --- |
| SALAH | BETUL |
| Syimir sudah *boleh* menunggang kuda.Mazni tidak *boleh*pergi kerana demam.Kami tidak *boleh*datang kerana hujan. | Syimir sudah *dapat* menunggang kuda.Mazni tidak *dapat* pergi kerana demam.Kami tidak *dapat*datang kerana hujan. |

3**.   bukan** dan **tidak**: *Bukan*digunakan apabila **frasa nama** menjadi predikat.

*Tidak*digunakan apabila **frasa adjektif** dan **frasa kerja** menjadi predikat.

|  |  |
| --- | --- |
| SALAH | BETUL |
| Cincin ini *bukan* cantik.Kami *bukan*membaca buku.Basikal ini *bukan* mahal.Saya *bukan*duduk di situ. | Cincin ini *tidak*cantik.Kami *tidak* membaca buku.Basikal ini *tidak* mahal.Saya *tidak* duduk di situ. |

4.  pedalaman dan pendalaman: Kata pedalaman bererti kawasan yang jauh. Kata pendalaman bererti usaha mendalamkan.

|  |  |
| --- | --- |
| SALAH | BETUL |
| Kawasan *pendalaman* itu akan dimajukan.Beberapa kawasan *pendalaman*Sarawak sukar dihubungi.*Pedalaman* dasar Sungai Air Hitam akan dijalankan. | Kawasan *pedalaman*itu akan dimajukan.Beberapa kawasan *pedalaman* Sarawak sukar dihubungi.*Pendalam* Sungai Air Hitam akan dijalankan. |

**Kesalahan Dari Segi Frasa**

**Frasa Nama (Bentuk Jamak dan Hukum DM)**

1. Bentuk jamak dapat dinyatakan melalui:

        **pengulanagn kata nama** seperti: *guru-guru, murid-murid*, dan sebagainya.

        **Penggunaan kata bilangan** seperti *dua biji guli, semua murid*, dan sebagainya.

        **Pengulangan kata adjektif** seperti *baik-baik, rajin-rajin* dan sebagainya.

        **Penggunaan kata** yang mendukung makna **jamak** seperti *rakyat.*

2.  Jika kata bilangan yang membawa makna jamak digunakan, kata nama yang menyertai kata bilangan itu tidak perlu diulang. *Contoh:*

        *dua* biji telur

        *semua* murid

        *para* pendidik

        *pelbagai* acara

        *segala*haiwan

        *sekalian* penduduk

        *seluruh* kawasan

3.  Oleh sebab kata adjektif yang diulang sudah membawa makna jamak, maka kata nama tidak perlu diulang. *Contoh:*

        Lukisan itu *cantik-cantik* belaka.

        Pakaian di situ *mahal-mahal* harganya.

        Ayam di situ *gemuk-gemuk*.

        Pemuda di sini *gagah-gagah* belaka.

        Gadis di sini *cantik-cantik*.

        Kuih itu *sedap-sedap* rasanya.

        Pahlawan Melaka *handal-handal* nampaknya.

        Murid sekolah ini *rajin-rajin* belaka.

4.  Hukum **DM** pula ialah hukum tentang **menyusun kata-kata** untuk membentuk **frasa nama**dalam ayat:

        **D** beerti unsur yang **diterangkan**

        **M** beerti unsur yang **menerangkan**

      *Contoh:*

|  |  |
| --- | --- |
| SALAH | BETUL |
| lain-lain halNani Kedai Rotigoreng cempedakMaggi mitomato sosmini basmini taman | hal-hal lainKedai Roti Nanicempedak goringmi Maggisos tomatobas minitaman mini |

**5. Frasa Adjektif**

        Frasa adjektif ialah kata adjektif atau sekumpulan kata yang mempunyai kata adjektif sebagai kata utamanya dan dapat bertugas sebagai**predikat** dalam ayat.

        Frasa adjektif sebagai predikat ayat boleh disertai **kata penguat** seperti *amat,* *sangat,* dan *paling.*

        Kata adjektif yang berawalan ter- boleh bertugas sebagai **penerang**tetapi tidak boleh bertugas sebagai predikat.

*Contoh:*

|  |  |
| --- | --- |
| SALAH | BETUL |
| Bangunan itu *tertinggi.*Nani *terpandai.*Orang itu*terkuat.* | Bangunan itu *paling tinggi.*Nani *paling pandai.*Orang itu *paling kuat* |

        Apabila kata adjektif berawalan *ter-* digunakan sebagai penerang, kata penguat tidak diperlukan.

*Contoh*:  Nani mendapat markah yang *terbaik sekali* di dalam kelas. ( salah )
               Nani mendapat markah yang*tertinggi* di dalam kelas. ( betul )

               Noralah pemain yang *paling terhandal*. ( salah )
               Noralah pemain yang *terhandal.* ( betul )

               Itulah gunung yang *tertinggi sekali* di dunia. ( salah )
               Itulah gunung yang *tertinggi* di dunia. ( betul )

        Kata ***penguat*** tidak boleh diletakkan di depan atau di belakang kata adjektif sekali gus. *Contoh:*

|  |  |
| --- | --- |
| SALAH | BETUL |
| Buah langsat ini *sangat manis sekali*.Budak itulah yang *paling nakal sekali.**Sungguh indah nian* pemandangan di situ. | Buah langsat ini *manis sekali*.Budak itulah yang *paling nakal.**Sungguh indah* pemandangan di situ. |

        Frasa adjektif mesti dikuti oleh **farasa sendi**apabila frasa adjektif itu diperluas.*Contoh:*

|  |  |
| --- | --- |
| SALAH | BETUL |
| Budak itu tidak *suka durian.*Nora sangat *takut anjing.*Nani sangat *gemar filem Hindustan*.Mereka tidak *perlu pertolongan kami*.Saya *benci sikapnya* itu. | Budak itu tidak *suka akan durian*.Nora sangat *takut akan anjing.*Nani sangat *gemar akan filem Hindustan*.Mereka tidak *perlu akan pertolongankami.*Saya *benci akan sikapnya* itu. |

**6. Frasa Kerja Intransitif**

        Frasa kerja intransitif ialah kata kerja yang dapat bertugas sebagai**predikat**tanpa **objek.**

        Frasa kerja intransitif boleh juga terdiri daripada sekumpulan kata yang mempunyai kata kerja intransitif  sebagai kata utamanya.

        Kata kerja intransitif yang berapitan *ber….kan* mesti diikuti **frasa nama** untuk dapat membentuk frasa kerja yang bertugas sebagai predikat.

|  |  |
| --- | --- |
| SALAH | BETUL |
| *berlandaskan pada undang-undang**berbantalkan dengan lengan**berpandukan pada kamus**beratapkan dengan langit**bertilamkan dengan rumput* | *berlandaskan undang-undang**berbantalkan lengan**berpandukan kamus**beratapkan langit**bertilamkan rumput* |

* Frasa kerja intransitif mesti diikuti **frasa sendi** apabila frasa kerja intransitif itu diperluas*. Contoh:*

|  |  |
| --- | --- |
| SALAH | BETUL |
| Kamu mesti *ingat janji-janjimu*Kakak tidak mahu*tidur sini*.Beliau akan *datang kampung ini*.Nani ingin *berjumpa cikgu.*Saya ingin *bertemu gadis itu.*Kami *ternampak Cikgu Nora* di perhentian bas Pudu Raya. | Kamu mesti *ingat akan janji-janjimu*.Kakak tidak mahu *tidur di sini.*Beliau akan *datang ke kampung ini.*Nani ingin *berjumpa dengan cikgu.*Saya ingin *bertemu dengan gadis itu.*Kami *ternampak akan Cikgu Nora* di perhentian bas Pudu Raya. |

**Frasa Kerja Transitif**

* Frasa kerja transitif ialah frasa kerja yang terdiri daripada *kata kerja transitif* serta *frasa nama*sebagai *objek*kepada kata kerja transitif itu.
* Di antara *kata kerja transitif*  dengan *frasa nama* sebagai *objek*itu, kata-kata lain *tidak boleh* disisipkan.

|  |  |
| --- | --- |
| SALAH | BETUL |
| Beliau turut *menyentuh tentang perkata itu.*Nora tidak *mengetahui akan hal itu.*Kami *membincangkan tentang masalah itu.*Mereka *melebarkan lagi jalan itu.*Nani *menceritakan tentang pengalamannya*semasa menuntut di luar negara.Cerpen ini *mengisahkan tentang perjuangan* menentang penjajah. | Beliau turut *menyentuh perkara itu.*Nora tidak *mengetahui hal itu.*Kami *membincangkan masalah itu.*Mereka *melebarkan jalan itu lagi.*Nani *menceritakan pengalamannya*semasa menuntut di luar negara.Cerpen ini *mengisahkan perjuangan*menentang penjajah. |

**Frasa Kerja Pasif**

1. Frasa kerja pasif ialah frasa kerja yang bertugas sebagai **predikat** dalam **ayat pasif**.

2. Frasa kerja pasif terbahagi kepada :

        frasa kerja pasif diri pertama

        frasa kerja pasif diri kedua

        frasa kerja pasif diri ketiga

3. Frasa kerja pasif diri pertama ialah frasa yang terdiri daripada kata kerja yang tidak berawalan *men-* tetapi didahului oleh **kata ganti diri pertama** *aku, kami, kita, saya*dan sebagainya.

4. Frasa kerja pasif diri kedua ialah frasa yang terdiri daripada kata kerja yang tidak berawalan*men-* tetapi didahului oleh **kata ganti diri kedua** *anda, awak, kamu* dan sebagainya.

5.      Frasa kerja pasif diri ketiga ialah frasa yang terdiri daripada kata kerja yang berawalan *di-* serta diikuti oleh **frasa sendi** *( oleh* + frasa nama ). Kata *oleh*pada frasa sendi itu boleh digugurkan.

6.      Bentuk frasa kerja pasif diri pertama tidak boleh disamakan dengan bentuk frasa kerja pasif diri ketiga.

|  |  |
| --- | --- |
| SALAH | BETUL |
| *diambil olehku**dibuang oleh kami**disimpan oleh kita**dihantar oleh saya**dilaksanakan oleh patik**diburu oleh hamba* | *kuambil**kami buang**kita simpan**saya hantar**patik laksanakan**hamba buru* |

7. Bentuk frasa kerja pasif diri kedua pun tidak boleh disamakan  dengan bentuk frasa kerja pasif diri ketiga.

|  |  |
| --- | --- |
| SALAH | BETUL |
| *ditanya oleh anda**diberikan oleh engkau**dibeli oleh kamu**dikirim oleh awak**diperintahkan oleh tuanku**dibersihkan oleh kalian* | *anda Tanya**engkau berikan**kamu beli**awak kirim**tuanku perintahkan**kalian bersihkan* |

8. Bentuk frasa kerja pasif diri ketiga pula tidak boleh disamakan dengan bentuk frasa kerja pasif diri pertama dan farasa kerja pasif diri kedua.

|  |  |
| --- | --- |
| SALAH | BETUL |
| *beliau tulis**dia kumpulkan**mereka kutip**baginda rasmikan**ia bersihkan* | *ditulis oleh beliau**dikumpulkan olehnya**dikutip oleh mereka**dirasmikan oleh baginda**dibersihkan olehnya* |

8. Kata-kata lain tidak boleh disisipkan di antara kata ganti diri pertama atau diri kedua dengan kata kerja yang tidak berawalan *men-* itu.

|  |  |
| --- | --- |
| SALAH | BETUL |
| *kami akan atasi**kita perlu tolong**saya sudah kirim**hamba akan khabarkan**patik belum laksanakan**anda mesti edarkan**engkau telah baca**kamu akan baiki**awak mesti  siapkan**kalian harus bereskan* | *akan kami atasi**perlu kita tolong**sudah saya kirim**akan hamba khabarkan**belum patik laksanakan**mesti anda edarkan**telah engkau baca**akan kamu baiki**mesti awak siapkan**harus kalian bereskan* |

**KESALAHAN DARI SEGI STRUKTUR AYAT**

**1. Ayat Gabungan**

        Ayat gabungan terbentuk daripada **dua** atau **bebearapa ayat tunggal** yang dihubungkan dengan **kata hubung**. *Contoh:*

*Nani dan Nora ke perpustakaan*.

*Nurul bukan saja pandai tetapi juga pemurah*.

        Kesalahan dalam pembentukan ayat gabungan berlaku apabila ayat-ayat tunggal yang membentuk ayat gabungan tidak digabungkan dengan betul. *Contoh:*

|  |  |
| --- | --- |
| SALAH | BETUL |
| Mereka akan melancong *ke Pulau Tioman atau Pulau Langkawi?*Saya tidak pasti sama ada Nani tinggal*di Relang atau Jelai*.*Baik yang kaya atau miskin* datang ke rumahnya.Hadiah ini *untuk Izzat bukan Hazwan.*Jangankan *membeli kereta, motosikal pun*saya tak mampu. | Mereka akan melancong *ke Pulau Tioman atau ke Pulau Langkawi?*Saya tidak pasti sama ada Nani tinggal *di Relang atau di Jelai.**Baik yang kaya atau yang miskin* datangke rumahnya.Hadiah ini *untuk Izzat bukan untuk Hazwan.*Jangankan *membeli kereta, membeli motosikal pun*saya tak mampu. |

**2. Ayat Pancangan**

        Ayat pancangan ialah ayat yang berasal daripada **dua ayat tunggal** yang salah satunya **dipancangkan**pada ayat yang satu lagi.*Contoh:*

*a. Kereta Pak Leh itu terbabas.*

*b.Walaupun miskin keluarga Mak Piah bahagia.*

Ayat (a) terbit daripada dua ayat, iaitu:

i*.  Kereta itu terbabas.*ii. *Kereta itu kereta Pak Leh.*

Ayat (b) terbit daripada dua ayat yang berikut:

i. *Keluarga Mak Piah miskin*ii. *Keluarga Mak Piah bahagia*.

        Kesalahan dalam pembentukan ayat pancangan berlaku juga apabila unsur **penerang**dalam ayat tersebut salah strukturnya. *Contoh:*

|  |  |
| --- | --- |
| SALAH | BETUL |
| Rumah *itu di atas bukit* tidak ada penghuninya.Bangunan *itu yang tinggi* Menara Maybank. | Rumah *di atas bukit itu* tidak ada penghuninya.Bangunan *yang tinggi itu* Menara Maybank. |

        Kesalahan dalam pembentukan ayat pancangan berlaku juga kerana tidak ada **kata hubung pancangan** yang menghubungkan klausa bawahan dengan klausa utama. *Contoh:*

|  |  |
| --- | --- |
| SALAH | BETUL |
| Kami berdoa kamu berjaya.Semua orang tahu dia anak Pak Hamid. | Kami berdoa *agar*kamu berjaya.Semua orang tahu *bahawa* dia anak Pak Hamid. |

**3. Ayat tergantung**

        Ayat mesti terdiri daripada**subjek**dan**predikat.**

        Dalam susunan **ayat biasa,** letak **subjek**di**depan** dan letak **predikat** di **belakang.**  *Contoh:*

Budak itu / menangis.
Farhana / jatuh ke dalam longkang.

        Dalam susunan **ayat songsang**, letak **subjek** di **belakang** dan **predikat**di **depan.** *Contoh:*

Siapakah / gadis itu.
Itulah / teman saya.

        Bentuk ujaran yang tidak mempunyai subjek atau predikat disebut sebagai “ **ayat tergantung** “

        Ayat tergantung terjadi apabila ujaran itu bermula dengan **kata sendi, kata** **hubung, kata kerja** dan kerana **penggunaan kata yang salah**, dan sebagainya.

|  |  |
| --- | --- |
| SALAH | BETUL |
| Di seluruh negara mengalami banjir.Kerana hal itu akan dibincangkan.Dengan kehadiran tuan akan menyerikan majlis ini.Banyak pelajar lulus dengan baik.Ada pihak membangkang cadangan itu.Dia yang datang kelmarinMengetahui hal itu saya membatalkan rancanganKesan kemelesetan ekonomi, pengangguran meningkat.Turut menghadiri majlis itu ialah Menteri Besar.Apakah perlu kita lakukan sekarang?Siapa kata saya berbohong?Peserta-peserta yang lulus saja akan dipilih.Daripada bukti-bukti ini jelas menunjukkan bahawa dia bersalah.Mengikut beliau menyatakan bahawa perompak senjata api sudah itu  tumpas.Yang manakah betul? | Seluruh negara mengalami banjir.Hal itu akan dibincangkan.Kehadiran tuan akan menyerikan majlis ini.Banyak pelajar yang lulus dengan baik.Ada pihak yang membangkang cadangan itu.Dia datang kelmarin.Setelah mengetahui hal itu saya membatalkan rancangan.Sebagai kesan kemelesetan ekonomi, pengangguran meningkat.Yang turut menghadiri majlis itu ialah Menteri Besar.Apakah yang perlu kita lakukan sekarang?Siapakah yang mengatakan bahawa saya berbohong?Peserta-pesert ayng lulus saja yang akan dipilih.Bukti-bukti ini jelas menunjukkan bahawa dia bersalah.Beliau mengatakan bahawa perompak senjata api itu sudah tumpas.Yang manakah yang betul? |

**4.**      **Ayat yang Tidak Betul Susunannya**

        Kata-kata sahaja belum beerti bahasa jika kata-kata itu tidak tersusun dalam bentuk ayat.

        Apabila kata-kata tidak betul susunannya, maka bentuk bahasa menjadi salah atau tidak baku.
*Contoh:*

*Ini hari Azizah tidak datang.
Buku ini saya tidak mahu membaca.
Yang melukis gambar ini Zainallah.
Yang memukul awak siapakah?
Itu pen dakwat sudah habis.
Nora dan Nani baik berkawan.
Majalah itu saya tidak menyimpannya.*

